พัชรศรี เบญจมาศ - วิกิพีเดีย

# พัชรศรี เบญจมาศ

### จากวิกิพีเดีย สารานุกรมเสรี

สารานุกรมประเทศไทย
...

พัชรศรี เบญจมาศ (19 ตุลาคม พ.ศ. 2519 —) หรือ กาละแมร์ เป็นทั้งพิธีกร,นักเขียน และ เป็นคอลัมนิสต์ให้กับนิตยสาร เนชั่นสุดสัปดาห์ มาร์ ดีมานด์ ลิซ่า discazine และ i-mono และล่าสุดเป็น นักแสดง

กาละแมร์ตอนร่วมคอนเสิร์ทกับ ธงไชย แมคอินไตย์

พัชรศรี เกิดที่กรุงเทพมหานคร ปัจจุบันสูง 164 เซนติเมตร หนัก 50 กิโลกรัม เรียนจบชั้นประถมจากโรงเรียนไผทอุดมศึกษา กับโรงเรียนพระมารดานิจจานุเคราะห์ จากนั้นไปต่อมัธยมที่โรงเรียนบดินทรเดชา (สิงห์ สิงหเสนี) ก่อนเข้าเป็นนิสิตจุฬาฯ เริ่มฝึกงานในตำแหน่งผู้สื่อข่าวช่อง 3 จบปริญญาตรีนิเทศศาสตร์ สาขาสื่อสารมวลชน (วิทยุโทรทัศน์) ปี 2539 เป็นพิธีกรรายการโทรทัศน์ และนักเขียนหญิง

พัชรศรีมีชื่อเสียงจากนิสัยที่เปิดเผย และตรงไปตรงมา เธอโด่งดังจากการเขียนหนังสือในปี 2545 กายกรรมบนเส้นด้าย และผู้ชายเลวกว่าหมาและไม่ได้มาจากดาวอังคารซึ่งเป็นที่วิจารณ์อย่างมากจากผู้อ่านเพศชายตามด้วย ผู้หญิงยิงฟันและเล่มล่าสุดปี 2549 อยู่คนเดียวก็ได้ สบายดีนอกจากนี้ยังมีอีก 2 เล่มที่ร่วมเขียนคือ บอลเข้าเส้น กับ รักแรก ปัจจุบันกาละแมร์เป็นพิธีกรรายการผู้หญิงถึงผู้หญิงทางช่อง 3

## [แก้] การศึกษา

- ระดับประถมศึกษา โรงเรียนไผทอุดมศึกษา และ โรงเรียนพระมารดานิจจานุเคราะห์
- ระดับมัธยมศึกษา โรงเรียนบดินทรเดชา (สิงห์ สิงหเสนี)
- ระดับปริญญาตรี คณะนิเทศศาสตร์ จุฬาลงกรณ์มหาวิทยาลัย สาขา สื่อสารมวลชน (วิทยุโทรทัศน์)

## [แก้] ประวัติการทำงาน

ปี 2540-2543 ได้เป็นเป็นพิธีกรรายการดูหนังฟังเพลง กับสีสันบันเทิง อ่านข่าวช่วงเมืองไทยวันนี้ และเช้านี้ที่ช่อง 3 เป็นผู้ดำเนินรายการวิทยุช่วง WOMAN"S Today ของคลื่นผู้หญิงวันเสาร์-อาทิตย์

ปี 2544 ได้เป็นพิธีกรรายการ 3 นาทีไม่มีปัญหา กับเจาะใจการใช้รถกับกรมการประกันภัยทางไอทีวี แล้วก็ได้แสดงภาพยนตร์เรื่องโกลคลับ เกมส์ล้มโต๊ะ ให้ฟิล์ม บางกอก และดำเนินรายการการ์ตูนนิทานชาดกออกอากาศทางโทรทัศน์เพื่อการศึกษาไทยคมและยูบีซี

ปี 2549 ได้แสดงหนังเรื่อง ข้าวเหนียวหมูปิ้ง รับบทเป็นน้าเล็ก และภาพยนตร์เรื่อง มอ 8 ที่ไก่ มีสุข แจ้งมีสุขร่วมแสดงด้วย รวมทั้งภาพยนตร์เรื่อง แก็งค์ชะนีกับอีแอบ ซึ่งเรื่องนี้ 4 พิธีกรจากรายการผู้หญิงถึงผู้หญิง คือ พัชรศรี เบญจมาศ มีสุข แจ้งมีสุข พิมลวรรณ ศุพยางค์ และนีน่า กุลนัดดา ร่วมแสดงนำทั้ง 4 คน แล้วยังพ่วง ปอ อรปรียา จากรายการเรื่องเล่าเช้านี้มาด้วย

## [แก้] ผลงานหนังสือ

- ผู้ชายเลวกว่าหมาและไม่ได้มาจากดาวอังคาร (2546)
- ผู้ชายไม่ใช่เทวดา (2547)
- จดหมายถึงกิ๊ก โรแมนติกไม่กั๊ก (2547)
- กายกรรมบนเส้นด้าย
- อยู่คนเดียวก็ได้ สบายดี (2549)
- ผู้หญิงยิงฟัน พ.1
- เรื่องของคนมีปัญหา หมาไม่เกี่ยว
- เมื่อไหร่ผู้ชายรักจริงแล้วผู้หญิงจะบาน
- ขอบคุณที่เจอกัน 365 วันโลกหมุนรอบความรัก
- ผู้หญิงเดินสาย ผู้ชายแนวนอน

## [แก้] ผลงานพิธีกร

- ผู้หญิงถึงผู้หญิง
- หักหลังผู้ชาย On TV
- เก็บตก
- Unseen TV

## [แก้] ผลงานการแสดง

- โกลคลับ เกมล้มโต๊ะ
- ข้าวเหนียวหมูปิ้ง
- มอ ๘
- แก๊งชะนีกับอีแอบ

## [แก้] ลิงค์ภายนอก

- บ้านของคนรัก กาละแมร์ พัชรศรี เบญจมาศ www.kalamare.com

| พัชรศรี เบญจมาศ เป็นบทความเกี่ยวกับ ชีวประวัติ ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ พัชรศรี เบญจมาศ ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../%E0%B8%9E/%E0%B8%B1/%E0%B8%8A/%E0%B8%9E%E0%B8%B1%E0%B8%8A%E0%B8%A3%E0%B8%A8%E0%B8%A3%E0%B8%B5_%E0%B9%80%E0%B8%9A%E0%B8%8D%E0%B8%88%E0%B8%A1%E0%B8%B2%E0%B8%A8.html".

หมวดหมู่: พิธีกรไทย | นักเขียนไทย | นักแสดงหญิง | นักแสดงไทย | บุคคลจากจุฬาลงกรณ์มหาวิทยาลัย | บทความเกี่ยวกับ ชีวประวัติ ที่ยังไม่สมบูรณ์

##### Views

- บทความ
- อภิปราย
- รุ่นปัจจุบัน

##### ค้นหา